CELEX: 52020PC0489
Language: fi
Date: 2020-09-07
Title: Ehdotus NEUVOSTON TÄYTÄNTÖÖNPANOPÄÄTÖS luvan antamisesta Yhdistyneelle kuningaskunnalle ilmaista suostumuksensa tulla itsenäisesti tiettyjen sellaisten kansainvälisten sopimusten sitomaksi, joita on määrä soveltaa siirtymäkauden aikana unionin yhteisen kalastuspolitiikan alalla

EUROOPAN KOMISSIO
            Bryssel 7.9.2020
            COM(2020) 489 final
            2020/0246(NLE)
            Ehdotus
            NEUVOSTON TÄYTÄNTÖÖNPANOPÄÄTÖS
            luvan antamisesta Yhdistyneelle kuningaskunnalle ilmaista suostumuksensa tulla itsenäisesti tiettyjen sellaisten kansainvälisten sopimusten sitomaksi, joita on määrä soveltaa siirtymäkauden aikana unionin yhteisen kalastuspolitiikan alalla
            
               
         
         
            
               PERUSTELUT
            
            
               Tämä ehdotus koskee neuvoston täytäntöönpanopäätöstä luvan antamisesta Yhdistyneelle kuningaskunnalle ilmaista suostumuksensa tulla itsenäisesti tiettyjen sellaisten kansainvälisten sopimusten sitomaksi, jotka tulevat voimaan siirtymäkauden aikana unionin yhteisen kalastuspolitiikan alalla.
            
            
               1.Ehdotuksen tausta
            
            
               Unioni ja Yhdistynyt kuningaskunta ovat neuvotelleet Euroopan unionista tehdyn sopimuksen 50 artiklan nojalla erosopimuksen. Erosopimus
                  1
                tuli voimaan 1. helmikuuta 2020 sen jälkeen, kun siitä oli sovittu 17. lokakuuta 2019 yhdessä EU:n ja Yhdistyneen kuningaskunnan tulevan kumppanuuden puitteita koskevan poliittisen julistuksen kanssa. 
            
            
               Erosopimuksen 127 artiklan 1 kohdassa osassa määrätään siirtymäkaudesta, jonka aikana unionin oikeutta sovelletaan Yhdistyneeseen kuningaskuntaan ja Yhdistyneessä kuningaskunnassa, jäljempänä ’siirtymäkausi’. Siirtymäkausi päättyy 31. joulukuuta 2020.
            
            
               Erosopimuksen 129 artiklan 1 kohdassa määrätään, että Yhdistynyttä kuningaskuntaa sitovat siirtymäkauden ajan velvoitteet, jotka johtuvat sellaisista kansainvälisistä sopimuksista, jotka unioni on tehnyt tai jotka jäsenvaltiot ovat tehneet sen puolesta tai jotka unioni ja sen jäsenvaltiot ovat tehneet yhdessä. 
            
            
               Unioni on ilmoittanut kansainvälisille kumppaneilleen erosopimuksessa määrätyistä erityisjärjestelyistä, joiden mukaisesti Yhdistynyttä kuningaskuntaa kohdellaan siirtymäkauden aikana jäsenvaltiona, kun sovelletaan unionin tekemiä kansainvälisiä sopimuksia. 
            
            
               Erosopimuksen 129 artiklan 3 kohdassa määrätään, että vilpittömän yhteistyön periaatteen mukaisesti Yhdistyneen kuningaskunnan on siirtymäkauden aikana pidättäydyttävä toimista ja aloitteista, jotka voivat vahingoittaa unionin etuja, erityisesti sellaisten kansainvälisten järjestöjen, virastojen, konferenssien tai foorumien puitteissa, joissa Yhdistynyt kuningaskunta on osapuolena itsenäisesti. 
            
            
               Erosopimuksen 129 artiklan 4 kohdan mukaan Yhdistynyt kuningaskunta voi siirtymäkauden aikana neuvotella, allekirjoittaa ja ratifioida kansainvälisiä sopimuksia, joihin se on liittynyt itsenäisesti unionin yksinomaiseen toimivaltaan kuuluvilla aloilla, edellyttäen että nämä sopimukset eivät tule voimaan tai että niitä ei sovelleta siirtymäkauden aikana, paitsi jos unioni antaa siihen luvan. 
            
            
               Neuvoston päätöksessä (EU) 2020/135
                  2
                vahvistetaan edellytykset ja menettely tällaisten lupien myöntämistä varten. 
            
            
               Neuvosto voi neuvoston päätöksen (EU) 2020/135 3 artiklan 1 kohdan nojalla antaa Yhdistyneelle kuningaskunnalle luvan ilmaista suostumuksensa tulla itsenäisesti jonkin sellaisen kansainvälisen sopimuksen sitomaksi, jonka on määrä tulla voimaan tai jota on määrä soveltaa siirtymäkauden aikana jollakin unionin yksinomaiseen toimivaltaan kuuluvalla alalla. 
            
            
               Neuvoston päätöksen (EU) 2020/135 3 artiklan 1 kohdan mukaisesti tällainen lupa voidaan myöntää ainoastaan, jos 
            
            
               (a)Yhdistynyt kuningaskunta on osoittanut, että on olemassa erityinen etunäkökohta, jonka vuoksi kyseisen kansainvälisen sopimuksen olisi tultava voimaan tai jonka vuoksi sitä olisi sovellettava jo siirtymäkauden aikana; 
            
            
               (b)kyseinen kansainvälinen sopimus on sopusoinnussa Yhdistyneeseen kuningaskuntaan ja Yhdistyneessä kuningaskunnassa erosopimuksen 127 artiklan mukaisesti sovellettavan unionin oikeuden ja sopimuksen 129 artiklan 1 kohdassa tarkoitettujen velvoitteiden kanssa; ja 
            
            
               (c)kyseisen kansainvälisen sopimuksen voimaantulo tai soveltaminen siirtymäkauden aikana ei vaaranna minkään unionin ulkoiseen toimintaan liittyvän tavoitteen saavuttamista kyseisellä alalla eikä muulla tavoin vahingoita unionin etuja. 
            
            
               Neuvoston päätöksen (EU) 2020/135 3 artiklan 2 kohdan mukaan 1 kohdan nojalla annetun luvan ehdoksi voidaan asettaa, että kyseiseen sopimukseen sisällytetään tai että siitä poistetaan jokin määräys tai että kyseisen sopimuksen jonkin määräyksen soveltaminen keskeytetään, jos se on tarpeen 1 kohdassa esitettyjen edellytysten noudattamiseksi. 
            
            
               Yhdistynyt kuningaskunta ilmoitti 3. huhtikuuta 2020 päivätyllä kirjeellä Euroopan komissiolle aikomuksestaan ilmaista suostumuksensa tulla itsenäisesti viiden sellaisen kansainvälisen sopimuksen sitomaksi, joilla perustetaan viisi alueellista kalastuksenhoitojärjestöä ja joita on tarkoitus soveltaa siirtymäkauden aikana kalastusta koskevan unionin yksinomaisen ulkoisen toimivallan mukaisesti. 
            
            
               Asianomaiset alueelliset kalastuksenhoitojärjestöt ovat Koillis-Atlantin kalastuskomissio (NEAFC), Luoteis-Atlantin kalastusjärjestö (NAFO), Kansainvälinen Atlantin tonnikalojen suojelukomissio (ICCAT), Intian valtameren tonnikalakomissio (IOTC) ja Pohjois-Atlantin lohensuojelujärjestö (NASCO).
            
            
               Kiinnostustaan liittyä näihin alueellisiin kalastuksenhoitojärjestöihin siirtymäkauden aikana Yhdistynyt kuningaskunta perustelee Yhdistyneiden Kansakuntien merioikeusyleissopimuksen
                  3
               , jäljempänä ’YK:n merioikeusyleissopimus’, 63 ja 64 artiklalla ja Yhdistyneiden kansakuntien kalakantasopimuksen
                  4
               , jäljempänä ’YK:n kalakantasopimus’, 7 ja 8 artiklalla ja erityisesti unionin ja Yhdistyneen kuningaskunnan velvoitteilla tehdä yhteistyötä asianmukaisten alueellisten järjestöjen välityksellä yhteisten kalakantojen säilyttämiseksi ja hoitamiseksi. 
            
         
         
            
               Kuten YK:n merioikeusyleissopimuksen 63 artiklan 2 kohdassa ja YK:n kalakantasopimuksen 8 artiklassa määrätään, silloin kun samaa kantaa tai läheisten lajien kantoja esiintyy sekä talousvyöhykkeellä että siihen liittyvällä sen ulkopuolisella alueella, rantavaltion ja näitä kantoja tällä alueella pyytävien valtioiden on tehtävä yhteistyötä sopiakseen toimista, jotka ovat tarpeellisia kantojen säilyttämiseksi talousvyöhykkeeseen liittyvällä alueella. Tällainen yhteistyö voidaan toteuttaa alueellisten kalastuksenhoitojärjestöjen puitteissa.
            
            
               Yhdistynyt kuningaskunta katsoo, ettei se eikä unioni voi panna näitä velvoitteita täysimittaisesti täytäntöön, ellei Yhdistynyt kuningaskunta pysty siirtymäkauden aikana tekemään itsenäisesti yhteistyötä EU:n ja muiden asianomaisten valtioiden kanssa asioissa, jotka vaikuttavat Yhdistyneeseen kuningaskuntaan itsenäisenä rannikkovaltiona ja kalastusvaltiona siirtymäkauden päättymisen jälkeen. Yhdistynyt kuningaskunta haluaa sen vuoksi osallistua siirtymäkauden aikana käytäviin keskusteluihin kalastuksenhoitoa koskevista päätöksistä, jotka tulisivat voimaan siirtymäkauden jälkeen.
            
            
               Yhdistyneen kuningaskunnan pyynnöstä keskusteltiin Yhdistynyttä kuningaskuntaa käsittelevässä neuvoston työryhmässä. Pyyntö esiteltiin 8. huhtikuuta 2020 yhdessä komission yksiköiden laatiman alustavan arvioinnin kanssa. Arvioinnissa otettiin huomioon täytettävät edellytykset ja epäselvyys siirtymäkauden pidentämisestä. Asiaa käsiteltiin uudelleen Yhdistynyttä kuningaskuntaa käsittelevässä neuvoston työryhmässä 28. elokuuta 2020. 
            
            
               Asianomaisten alueellisten kalastuksenhoitojärjestöjen johdolla on tarkoitus järjestää syyskuun ja joulukuun välisenä aikana useita kokouksia, joissa keskustellaan kalavarojen säilyttämisestä ja hoidosta ja joissa tehtävien päätösten on tarkoitus tulla voimaan siirtymäkauden jälkeen.
            
            
               1.1.Koillis-Atlantin kalastuskomissio
            
            
               Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevaa yleissopimusta
                  5
               , jäljempänä ’NEAFC-yleissopimus’, sovelletaan nykyisin Yhdistyneeseen kuningaskuntaan, koska unioni on kyseisen yleissopimuksen sopimuspuoli, kun taas NEAFC-yleissopimuksen 20 artiklan 4 kohdan mukaisesti unionin jäsenvaltiot eivät voi liittyä yleissopimukseen. 
            
            
               NEAFC:n komissiolla on toimivalta antaa sopimuspuolille suosituksia hoitotoimenpiteistä, jotka koskevat sopimuspuolten kalastusta koskevaan lainkäyttövaltaan kuuluvien alueiden ulkopuolella harjoitettavaa kalastusta, sekä, jos asianomaiset sopimuspuolet sitä pyytävät, sopimuspuolten kalastusta koskevaan lainkäyttövaltaan kuuluvilla alueilla harjoitettavaa kalastusta. NEAFC:n tavoitteena on varmistaa yleissopimusalueen kalavarojen pitkäaikainen säilyminen ja paras mahdollinen käyttö, mikä tarjoaa kestäviä taloudellisia, sosiaalisia ja ympäristöön liittyviä etuja. NEAFC hyväksyy eri kalakantoja koskevia hoitotoimenpiteitä ja valvontatoimenpiteitä asianmukaisen täytäntöönpanon varmistamiseksi. 
            
            
               YK:n merioikeusyleissopimuksen 56, 63 ja 116 artiklan nojalla Yhdistyneellä kuningaskunnalla on oikeutettuja kalastusintressejä NEAFC-yleissopimusalueella (aavalla merellä) ja rantavaltiona siltä osin kuin Yhdistyneen kuningaskunnan talousvyöhykkeeseen kuuluvat vedet sijaitsevat NEAFC-yleissopimusalueella. 
            
            
               Kestämättömän kalastuksen estämiseksi on unionin edun mukaista, että Yhdistynyt kuningaskunta tekee yhteistyötä yhteisesti tärkeiden kantojen hoitamiseksi noudattaen kaikilta osin YK:n merioikeusyleissopimuksen ja YK:n kalakantasopimuksen määräyksiä. 
            
            
               Yhdistynyt kuningaskunta on osoittanut olevansa kiinnostunut osallistumaan siirtymäkauden aikana käytäviin keskusteluihin kalavarojen säilyttämis- ja hoitopäätöksistä, jotka tulisivat voimaan siirtymäkauden päätyttyä. Tämä antaisi Yhdistyneelle kuningaskunnalle mahdollisuuden valmistella tehokkaasti näiden toimenpiteiden soveltamista ja täytäntöönpanoa. Yhdistynyt kuningaskunta on vahvistanut, että NEAFC-yleissopimuksen voimaantulo tai soveltaminen siirtymäkauden aikana ei vaaranna minkään unionin ulkoiseen toimintaan liittyvän tavoitteen saavuttamista yhteisen kalastuspolitiikan alalla eikä muulla tavoin vahingoita unionin etuja. 
            
            
               Rajoittamatta unionin etuja ja edellyttäen, että Yhdistynyt kuningaskunta osallistuu kokouksiin ainoastaan kysymyksissä, jotka koskevat siirtymäkauden päättymisestä alkaen sovellettavia asioita, on aiheellista antaa Yhdistyneelle kuningaskunnalle lupa ilmaista itsenäisesti suostumuksensa tulla NEAFC-yleissopimuksen sitomaksi. 
            
            
               1.2.Luoteis-Atlantin kalastusjärjestö
            
            
               Luoteis-Atlantin kalastusjärjestöä (NAFO) koskevaa yleissopimusta
                  6
               , jäljempänä ’NAFO-yleissopimus’, sovelletaan Yhdistyneeseen kuningaskuntaan, koska unioni on yleissopimuksen osapuoli. 
            
            
               NAFO on hallitustenvälinen kalastusalan tiede- ja hallintoelin. NAFO-yleissopimusta sovelletaan useimpiin Luoteis-Atlantin kalavaroihin, lukuun ottamatta lohta, tonnikalaa/marliineja, valaita ja pohjalajeja (esim. simpukat). 
            
            
               Yhdistyneellä kuningaskunnalla on YK:n merioikeusyleissopimuksen 116 artiklan nojalla aktiivisia kalastusintressejä NAFO-yleissopimusalueella. Sen alukset kalastavat nykyisin NAFOn turskakantoja sääntelyalueella (NAFO-yleissopimuksen kattama alue, joka ei kuulu minkään sopimuspuolen lainkäyttövaltaan).
            
            
               Kestämättömän kalastuksen estämiseksi on unionin edun mukaista, että Yhdistynyt kuningaskunta tekee yhteistyötä yhteisesti tärkeiden kantojen hoitamiseksi noudattaen kaikilta osin YK:n merioikeusyleissopimuksen ja YK:n kalakantasopimuksen määräyksiä. 
            
            
               Yhdistynyt kuningaskunta on osoittanut olevansa kiinnostunut osallistumaan siirtymäkauden aikana käytäviin keskusteluihin kalavarojen säilyttämis- ja hoitopäätöksistä, jotka tulisivat voimaan siirtymäkauden päätyttyä. Tämä antaisi Yhdistyneelle kuningaskunnalle mahdollisuuden valmistella tehokkaasti näiden toimenpiteiden soveltamista ja täytäntöönpanoa. Yhdistynyt kuningaskunta on vahvistanut, että NAFO-yleissopimuksen voimaantulo tai soveltaminen siirtymäkauden aikana ei vaaranna minkään unionin ulkoiseen toimintaan liittyvän tavoitteen saavuttamista yhteisen kalastuspolitiikan alalla eikä muulla tavoin vahingoita unionin etuja. 
            
            
               Rajoittamatta unionin etuja ja edellyttäen, että Yhdistynyt kuningaskunta osallistuu kokouksiin ainoastaan kysymyksissä, jotka koskevat siirtymäkauden päättymisestä alkaen sovellettavia asioita, on aiheellista antaa Yhdistyneelle kuningaskunnalle lupa ilmaista itsenäisesti suostumuksensa tulla NAFO-yleissopimuksen sitomaksi. 
            
            
               1.3.Kansainvälinen Atlantin tonnikalojen suojelukomissio
            
            
               Atlantin tonnikalojen suojelusta tehtyä kansainvälistä yleissopimusta, jäljempänä ’ICCAT’, sovelletaan Yhdistyneessä kuningaskunnassa ja Yhdistyneeseen kuningaskuntaan maan EU-jäsenyyden vuoksi. Yhdistynyt kuningaskunta on myös erikseen liittynyt yleissopimukseen joidenkin merentakaisten alueidensa puolesta.
            
         
         
            
               ICCAT:n päätavoitteena on edistää ICCAT-yleissopimuksen soveltamisalaan kuuluvien tonnikalojen ja niiden lähilajien säilyttämistä ja optimaalista hyödyntämistä. ICCAT:lla on toimivalta hyväksyä sitovia säilyttämis- ja hoitotoimenpiteitä näiden kantojen säilyttämisen ja optimaalisen käytön tukemiseksi. 
            
            
               Yhdistyneellä kuningaskunnalla on aktiivinen kalastusintressi ICCAT-yleissopimusalueella. Sen alukset kalastavat nykyisin ICCAT:n kantoja ICCAT-yleissopimuksen kattamalla alueella, joka ei kuulu minkään osapuolen lainkäyttövaltaan.
            
            
               Yhdistynyt kuningaskunta on osoittanut olevansa kiinnostunut osallistumaan siirtymäkauden aikana käytäviin keskusteluihin kalavarojen säilyttämis- ja hoitopäätöksistä, jotka tulisivat voimaan siirtymäkauden päätyttyä. Tämä antaisi Yhdistyneelle kuningaskunnalle mahdollisuuden valmistella tehokkaasti näiden toimenpiteiden soveltamista ja täytäntöönpanoa. Yhdistynyt kuningaskunta on vahvistanut, että ICCAT-yleissopimuksen voimaantulo tai soveltaminen siirtymäkauden aikana ei vaaranna minkään unionin ulkoiseen toimintaan liittyvän tavoitteen saavuttamista yhteisen kalastuspolitiikan alalla eikä muulla tavoin vahingoita unionin etuja. 
            
            
               Rajoittamatta unionin etuja ja edellyttäen, että Yhdistynyt kuningaskunta osallistuu kokouksiin ainoastaan kysymyksissä, jotka koskevat siirtymäkauden päättymisestä alkaen sovellettavia asioita, on aiheellista antaa Yhdistyneelle kuningaskunnalle lupa ilmaista itsenäisesti suostumuksensa tulla ICCAT-yleissopimuksen sitomaksi.
            
            
               1.4.Intian valtameren tonnikalatoimikunta
            
            
               Intian valtameren tonnikalatoimikunnan (IOTC) perustamisesta tehtyä sopimusta sovelletaan Yhdistyneessä kuningaskunnassa ja Yhdistyneeseen kuningaskuntaan maan EU-jäsenyyden vuoksi ja sen vuoksi, että unioni on IOTC-sopimuksen sopimuspuoli. Yhdistynyt kuningaskunta on myös erikseen hyväksynyt kyseisen sopimuksen brittiläisen Intian valtameren alueen (BIOT) puolesta.
            
            
               Intian valtameren tonnikalatoimikunta, jäljempänä ’IOTC’, vastaa IOTC-sopimuksen soveltamisalaan kuuluvien kantojen säilyttämisestä ja optimaalisesta hyödyntämisestä sekä kyseisiin kantoihin perustuvan kalastuksen kestävän kehityksen edistämisestä. 
            
            
               Yhdistyneellä kuningaskunnalla on aktiivinen kalastusintressi IOTC:n toimivaltaan kuuluvalla alueella. Sen alukset kalastavat nykyisin kantoja IOTC-sopimuksen kattamalla alueella, joka ei kuulu minkään IOTC:n jäsenvaltion lainkäyttövaltaan.
            
            
               Yhdistynyt kuningaskunta on osoittanut olevansa kiinnostunut osallistumaan siirtymäkauden aikana käytäviin keskusteluihin kalavarojen säilyttämis- ja hoitopäätöksistä, jotka tulisivat voimaan siirtymäkauden päätyttyä. Tämä antaisi Yhdistyneelle kuningaskunnalle mahdollisuuden valmistella tehokkaasti näiden toimenpiteiden soveltamista ja täytäntöönpanoa. Yhdistynyt kuningaskunta on vahvistanut, että IOTC-sopimuksen voimaantulo tai soveltaminen siirtymäkauden aikana ei vaaranna minkään unionin ulkoiseen toimintaan liittyvän tavoitteen saavuttamista yhteisen kalastuspolitiikan alalla eikä muulla tavoin vahingoita unionin etuja. 
            
            
               Rajoittamatta unionin etuja ja edellyttäen, että Yhdistynyt kuningaskunta osallistuu kokouksiin ainoastaan kysymyksissä, jotka koskevat siirtymäkauden päättymisestä alkaen sovellettavia asioita, on aiheellista antaa Yhdistyneelle kuningaskunnalle lupa ilmaista itsenäisesti suostumuksensa tulla IOTC-sopimuksen sitomaksi.
            
            
               1.5.Pohjois-Atlantin lohensuojelujärjestö
            
            
               Pohjois-Atlantin lohensuojelujärjestö, jäljempänä ’NASCO’, vastaa luonnonlohen kalastustoiminnan sääntelystä merellä koko Pohjois-Atlantilla. 
            
            
               Unionin edun mukaista on, että Yhdistynyt kuningaskunta tekee yhteistyötä lohikantojen hoitamiseksi noudattaen kaikilta osin YK:n merioikeusyleissopimuksen ja YK:n kalakantasopimuksen määräyksiä. YK:n merioikeusyleissopimuksen 66 artiklan mukaan valtioiden, joissa anadromiset kannat lisääntyvät, on katsottava olevan niistä lähimmin kiinnostuneita, ja niillä on niistä päävastuu. Valtion, jossa anadromiset kannat lisääntyvät, tulee huolehtia niiden säilymisestä asianmukaisilla sääntelytoimilla, jotka koskevat kalastusta kaikilla sen talousvyöhykkeen ulkorajan sisäpuolella sijaitsevilla vesillä. Tapauksissa, joissa anadromisia kantoja vaeltaa muun kuin alkuperävaltion talousvyöhykkeen ulkorajan sisäpuolella sijaitseville vesille tai niiden kautta, kyseisen valtion on toimittava yhteistyössä alkuperävaltion kanssa näiden kantojen säilyttämiseksi ja hoitamiseksi.
            
            
               Yhdistyneellä kuningaskunnalla alkuperävaltiona ja kalastusta koskevaa lainkäyttövaltaa harjoittavana valtiona on oikeutettuja etuja NASCO-yleissopimusalueella siltä osin kuin Yhdistyneen kuningaskunnan talousvyöhykkeeseen kuuluvat vedet ja siihen liittyvät aavan meren alueet sijaitsevat NASCO-yleissopimusalueella. 
            
            
               Yhdistynyt kuningaskunta on osoittanut olevansa kiinnostunut osallistumaan siirtymäkauden aikana käytäviin keskusteluihin kalavarojen säilyttämis- ja hoitopäätöksistä, jotka tulisivat voimaan siirtymäkauden päätyttyä. Tämä antaisi Yhdistyneelle kuningaskunnalle mahdollisuuden valmistella tehokkaasti näiden toimenpiteiden soveltamista ja täytäntöönpanoa. Yhdistynyt kuningaskunta on vahvistanut, että NASCO-yleissopimuksen voimaantulo tai soveltaminen siirtymäkauden aikana ei vaaranna minkään unionin ulkoiseen toimintaan liittyvän tavoitteen saavuttamista yhteisen kalastuspolitiikan alalla eikä muulla tavoin vahingoita unionin etuja. 
            
            
               Rajoittamatta unionin etuja ja edellyttäen, että Yhdistynyt kuningaskunta osallistuu kokouksiin ainoastaan kysymyksissä, jotka koskevat siirtymäkauden päättymisestä alkaen sovellettavia asioita, on aiheellista antaa Yhdistyneelle kuningaskunnalle lupa ilmaista itsenäisesti suostumuksensa tulla NASCO-yleissopimuksen sitomaksi.
            
            
               2.Unionin puolesta otettava kanta
            
            
               Yhdistynyt kuningaskunta on 3. huhtikuuta 2020 päivätyssä kirjeessään osoittanut, että on olemassa erityinen etunäkökohta, jonka vuoksi kyseisiä kansainvälisiä sopimuksia olisi sovellettava jo siirtymäkauden aikana. Näin ollen neuvoston päätöksen (EU) 2020/135 3 artiklan 1 kohdan a alakohdassa tarkoitettu edellytys täyttyy. 
            
            
               Euroopan parlamentin ja neuvoston asetuksen (EU) N:o 1380/2013
                  7
                mukaisesti yhteisen kalastuspolitiikan keskeisenä tavoitteena on ”taata, että kalastustoimet ovat ympäristöllisesti, taloudellisesti ja sosiaalisesti kestäviä, että niitä hoidetaan johdonmukaisesti taloudellisten, sosiaalisten ja työllisyyteen liittyvien etujen saavuttamista ja kalakantojen elvyttämistä ja säilyttämistä kestävän enimmäistuoton tuottavien tasojen yläpuolella koskevien tavoitteiden kanssa ja että ne parantavat elintarviketarjontaa”. 
            
            
               Kyseiset viisi kansainvälistä sopimusta ovat sopusoinnussa Yhdistyneeseen kuningaskuntaan ja Yhdistyneessä kuningaskunnassa erosopimuksen 127 artiklan 1 kohdan mukaisesti sovellettavan unionin oikeuden ja erosopimuksen 129 artiklan 1 kohdassa tarkoitettujen velvoitteiden kanssa. Näin ollen neuvoston päätöksen (EU) 2020/135 3 artiklan 1 kohdan b alakohdassa tarkoitetut edellytykset täyttyvät. 
            
         
         
            
               Yhdistynyt kuningaskunta ei ole pyytänyt siirtymäkauden pidentämistä, joten siirtymäkausi päättyy 31. joulukuuta 2020 ilman mahdollisuutta pidentää sitä. 
            
            
               Koska siirtymäkausi päättyy 31. joulukuuta 2020, Yhdistynyt kuningaskunta ei voi osallistua unionin päätöksentekoon kysymyksissä, jotka koskevat siirtymäkauden päättymisen jälkeistä aikaa.
            
            
               Neuvoston päätöksen (EU) 2020/135 3 artiklan 1 kohdan c alakohdassa tarkoitetut edellytykset täyttyvät. Kyseisten kansainvälisten sopimusten voimaantulo tai soveltaminen Yhdistyneen kuningaskunnan osalta itsenäisesti siirtymäkauden aikana ei vaaranna unionin ulkoiseen toimintaan liittyvien tavoitteiden saavuttamista yhteisen kalastuspolitiikan alalla eikä muulla tavoin vahingoita unionin etuja. 
            
            
               Sen vuoksi suositellaan erosopimuksen 129 artiklan 4 kohdan määräysten mukaisesti, että neuvosto antaa Yhdistyneelle kuningaskunnalle luvan allekirjoittaa ja ratifioida siirtymäkauden aikana ne viisi kansainvälistä yleissopimusta, jotka se on tehnyt itsenäisesti unionin yksinomaiseen toimivaltaan kuuluvilla aloilla. Tämä antaa Yhdistyneelle kuningaskunnalle vaivattomamman mahdollisuuden panna täysimittaisesti täytäntöön YK:n merioikeusyleissopimuksesta ja erityisesti sen 63, 66 ja 116 artiklasta johtuvat velvoitteet. 
            
            
               Jotta varmistetaan unionin yhteisen kalastuspolitiikan moitteeton toiminta siirtymäkauden aikana, Yhdistyneen kuningaskunnan ei tulisi osallistua asioihin, joita sovelletaan tai jotka tulevat voimaan siirtymäkauden aikana. Jotta ei myöskään vaikutettaisi EU:n ja Yhdistyneen kuningaskunnan tulevaa kumppanuussopimusta koskeviin parhaillaan käytäviin kalastusneuvotteluihin, erityisesti niiden kalastusmahdollisuuksien osalta, joiden osalta unionin kiintiöön sisältyy nykyään Yhdistyneen kuningaskunnan osuus, Yhdistyneen kuningaskunnan olisi aloitettava neuvottelut EU:n kanssa ennen tällaisesta kiintiöstä käytäviä keskusteluja.
            
            
               3.Oikeusperusta
            
            
               3.1.Aineellinen oikeusperusta
            
            
               3.1.1.Periaatteet
            
            
               Luvan antamisesta Yhdistyneelle kuningaskunnalle ilmaista suostumuksensa tulla itsenäisesti tiettyjen sellaisten kansainvälisten sopimusten sitomaksi, joiden on määrä tulla voimaan tai joita on määrä soveltaa siirtymäkauden aikana unionin yksinomaiseen toimivaltaan kuuluvalla alalla, annettavan neuvoston täytäntöönpanopäätöksen aineellinen oikeusperusta on neuvoston päätöksen (EU) 2020/135 3 artikla. 
            
            
               3.1.2.Soveltaminen käsillä olevassa asiassa
            
            
               Suunnitellun säädöksen pääasiallinen tavoite ja sisältö liittyvät yhteiseen kalastuspolitiikkaan.
            
            
               Ehdotetun päätöksen aineellinen oikeusperusta on sen vuoksi SEUT-sopimuksen 43 artikla.
            
            
               3.2.Päätelmät
            
            
               Ehdotetun päätöksen oikeusperustana tulisi olla neuvoston päätöksen (EU) 2020/135 3 artikla.
            
            
               2020/0246 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
            
               luvan antamisesta Yhdistyneelle kuningaskunnalle ilmaista suostumuksensa tulla itsenäisesti tiettyjen sellaisten kansainvälisten sopimusten sitomaksi, joita on määrä soveltaa siirtymäkauden aikana unionin yhteisen kalastuspolitiikan alalla
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
         
         
            
               ottaa huomioon Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen tekemisestä 30 päivänä tammikuuta 2020 annetun neuvoston päätöksen (EU) 2020/135
                  8
                ja erityisesti sen 3 artiklan 1 kohdan, 
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen, jäljempänä ’erosopimus’, 129 artiklan 1 kohdassa määrätään, että Yhdistynyttä kuningaskuntaa sitovat siirtymäkauden ajan velvoitteet, jotka johtuvat sellaisista kansainvälisistä sopimuksista, jotka unioni on tehnyt tai jotka jäsenvaltiot ovat tehneet sen puolesta tai jotka unioni ja sen jäsenvaltiot ovat tehneet yhdessä.
            
            
               (2)Erosopimuksen 129 artiklan 3 kohdassa määrätään, että vilpittömän yhteistyön periaatteen mukaisesti Yhdistyneen kuningaskunnan on siirtymäkauden aikana pidättäydyttävä toimista ja aloitteista, jotka voivat vahingoittaa unionin etuja, erityisesti sellaisten kansainvälisten järjestöjen, virastojen, konferenssien tai foorumien puitteissa, joissa Yhdistynyt kuningaskunta on osapuolena itsenäisesti. 
            
            
               (3)Erosopimuksen 129 artiklan 4 kohdan mukaan Yhdistynyt kuningaskunta voi siirtymäkauden aikana neuvotella, allekirjoittaa ja ratifioida kansainvälisiä sopimuksia, joihin se on liittynyt itsenäisesti unionin yksinomaiseen toimivaltaan kuuluvilla aloilla, edellyttäen että nämä sopimukset eivät tule voimaan tai että niitä ei sovelleta siirtymäkauden aikana, paitsi jos unioni antaa siihen luvan. 
            
            
               (4)Päätöksessä (EU) 2020/135 vahvistetaan edellytykset ja menettely tällaisten lupien myöntämistä varten. 
            
            
               (5)Päätöksen (EU) 2020/135 3 artiklan 1 kohdan nojalla neuvosto voi antaa Yhdistyneelle kuningaskunnalle luvan ilmaista itsenäisesti suostumuksensa tulla jonkin sellaisen kansainvälisen sopimuksen sitomaksi, jonka on määrä tulla voimaan tai jota on määrä soveltaa siirtymäkauden aikana jollakin unionin yksinomaiseen toimivaltaan kuuluvalla alalla. 
            
            
               (6)Yhdistynyt kuningaskunta ilmoitti 3 päivänä huhtikuuta 2020 komissiolle aikomuksestaan ilmaista suostumuksensa tulla itsenäisesti viiden sellaisen kansainvälisen sopimuksen sitomaksi, joilla perustetaan viisi alueellista kalastuksenhoitojärjestöä ja joita on tarkoitus soveltaa siirtymäkauden aikana kalastusta koskevan unionin yksinomaisen ulkoisen toimivallan mukaisesti. Nämä sopimukset ovat Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskeva yleissopimus
                  9
               , jolla perustetaan Koillis-Atlantin kalastuskomissio (NEAFC), Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskeva yleissopimus
                  10
               , jolla perustetaan Luoteis-Atlantin kalastusjärjestö (NAFO), Atlantin tonnikalojen suojelusta tehty kansainvälinen yleissopimus
                  11
               , jolla perustetaan Kansainvälinen Atlantin tonnikalojen suojelukomissio (ICCAT), Intian valtameren tonnikalatoimikunnan (IOTC) perustamisesta tehty sopimus
                  12
                sekä lohen suojelusta Pohjois-Atlantilla tehty yleissopimus
                  13
               , jolla perustetaan Pohjois-Atlantin lohensuojelujärjestö (NASCO).
            
            
               (7)Kiinnostustaan liittyä kyseisiin sopimuksiin siirtymäkauden aikana Yhdistynyt kuningaskunta perustelee Yhdistyneiden Kansakuntien merioikeusyleissopimuksen
                  14
               , jäljempänä ’YK:n merioikeusyleissopimus’, 63 ja 64 artiklalla ja Yhdistyneiden kansakuntien kalakantasopimuksen
                  15
               , jäljempänä ’YK:n kalakantasopimus’, 7 ja 8 artiklalla ja erityisesti unionin ja Yhdistyneen kuningaskunnan velvoitteilla tehdä yhteistyötä asianmukaisten alueellisten järjestöjen välityksellä yhteisten kalakantojen säilyttämiseksi ja hoitamiseksi. Yhdistynyt kuningaskunta katsoo, ettei se eikä unioni voi panna näitä velvoitteita täysimittaisesti täytäntöön, ellei Yhdistynyt kuningaskunta pysty siirtymäkauden aikana tekemään itsenäisesti yhteistyötä EU:n ja muiden asianomaisten valtioiden kanssa asioissa, jotka vaikuttavat Yhdistyneeseen kuningaskuntaan itsenäisenä rannikkovaltiona ja kalastusvaltiona siirtymäkauden päätyttyä. Yhdistynyt kuningaskunta haluaa sen vuoksi osallistua siirtymäkauden aikana käytäviin keskusteluihin kalastuksenhoitoa koskevista päätöksistä, jotka tulisivat voimaan siirtymäkauden jälkeen.
            
            
               (8)Yhdistynyt kuningaskunta on 3 päivänä huhtikuuta 2020 päivätyssä kirjeessään osoittanut, että on olemassa erityinen etunäkökohta, jonka vuoksi kyseisiä kansainvälisiä sopimuksia olisi sovellettava jo siirtymäkauden aikana. Näin ollen päätöksen (EU) 2020/135 3 artiklan 1 kohdan a alakohdassa tarkoitettu edellytys täyttyy. 
            
            
               (9)Kyseiset viisi kansainvälistä sopimusta ovat sopusoinnussa Yhdistyneeseen kuningaskuntaan ja Yhdistyneessä kuningaskunnassa erosopimuksen 127 artiklan 1 kohdan mukaisesti sovellettavan unionin oikeuden ja erosopimuksen 129 artiklan 1 kohdassa tarkoitettujen velvoitteiden kanssa. Näin ollen päätöksen (EU) 2020/135 3 artiklan 1 kohdan b alakohdassa tarkoitetut edellytykset täyttyvät. 
            
            
               (10)Yhdistynyt kuningaskunta on myös vahvistanut, että sen liittyminen kyseisiin kansainvälisiin sopimuksiin ei vahingoita unionin etuja. Lisäksi Yhdistynyt kuningaskunta aikoo osallistua ainoastaan kokouksiin, joissa käsiteltävät asiat tulevat voimaan siirtymäkauden päätyttyä. Päätöksen (EU) 2020/135 3 artiklan 1 kohdan c alakohdassa tarkoitettujen edellytysten katsotaan täyttyvän. Yhdistyneen kuningaskunnan itsenäinen jäsenyys siirtymäkauden aikana ei varsinkaan vaaranna unionin ulkoiseen toimintaan liittyvien tavoitteiden saavuttamista yhteisen kalastuspolitiikan alalla eikä muulla tavoin vahingoita unionin etuja.
            
            
               (11)Päätöksen (EU) 2020/135 3 artiklan 2 kohdan nojalla tällainen lupa voi olla ehdollinen. Lupa olisi myönnettävä edellyttäen, että Yhdistynyt kuningaskunta osallistuu ainoastaan kokouksiin, joissa käsitellään siirtymäkauden päättymisestä alkaen sovellettavia tai voimaan tulevia asioita. 
            
            
               (12)Yhdistynyttä kuningaskuntaa sitovat YK:n merioikeusyleissopimuksesta ja YK:n kalakantasopimuksesta johtuvat velvoitteet, minkä vuoksi sen on hoidettava ja säilytettävä meren elollisia luonnonvaroja kestävällä tavalla. Nämä tavoitteet ovat sopusoinnussa kestävyyden varmistamista ja sellaisen vastuullisen kalastuksen jatkumista koskevan unionin tavoitteen kanssa, jolla varmistetaan meren elollisten luonnonvarojen pitkän aikavälin säilyttäminen ja kestävä hyödyntäminen.
            
            
               (13)Näin ollen Yhdistynyt kuningaskunta voi erosopimuksen 129 artiklan 4 kohdan mukaisesti allekirjoittaa ja ratifioida siirtymäkauden aikana itsenäisesti kyseiset viisi kansainvälistä sopimusta, jotka ovat niiden viiden alueellisen kalastuksenhoitojärjestön perustana, joihin se hakee liittymistä. Tarkoituksena on antaa Yhdistyneelle kuningaskunnalle vaivattomampi mahdollisuus panna täysimittaisesti täytäntöön YK:n merioikeusyleissopimuksesta ja erityisesti sen 63 ja 64 artiklasta johtuvat velvoitteet, kun siirtymäkausi päättyy ja unionin oikeutta lakataan soveltamasta siihen. 
            
            
               (14)Yhdistyneelle kuningaskunnalle olisi annettava lupa ilmaista itsenäisesti suostumuksensa tulla kyseisten kansainvälisten sopimusten sitomaksi, joita on määrä soveltaa siirtymäkauden aikana.
            
            
               (15)Jotta varmistetaan unionin yhteisen kalastuspolitiikan moitteeton toiminta siirtymäkauden aikana, Yhdistyneen kuningaskunnan ei tulisi osallistua asioihin, joita sovelletaan tai jotka tulevat voimaan siirtymäkauden aikana. Jotta ei myöskään vaikutettaisi EU:n ja Yhdistyneen kuningaskunnan tulevaa kumppanuussopimusta koskeviin parhaillaan käytäviin kalastusneuvotteluihin, erityisesti niiden kalastusmahdollisuuksien osalta, joiden osalta unionin kiintiöön sisältyy nykyään Yhdistyneen kuningaskunnan osuus, Yhdistyneen kuningaskunnan olisi aloitettava neuvottelut EU:n kanssa ennen tällaisesta kiintiöstä käytäviä keskusteluja,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla 
            
         
         
            
               1.
                     Annetaan Yhdistyneelle kuningaskunnalle lupa ilmaista suostumuksensa tulla itsenäisesti seuraavien kansainvälisten sopimusten sitomaksi, joita on määrä soveltaa siirtymäkauden aikana: 
            
            
               a)Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskeva yleissopimus, jolla perustetaan Koillis-Atlantin kalastuskomissio (NEAFC);
            
            
               b)Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskeva yleissopimus, jolla perustetaan Luoteis-Atlantin kalastusjärjestö (NAFO);
            
            
               c)Atlantin tonnikalojen suojelusta tehty kansainvälinen yleissopimus, jolla perustetaan Kansainvälinen Atlantin tonnikalojen suojelukomissio (ICCAT); 
            
            
               d)Intian valtameren tonnikalatoimikunnan (IOTC) perustamisesta tehty sopimus; 
            
            
               e)lohen suojelusta Pohjois-Atlantilla tehty yleissopimus, jolla perustetaan Pohjois-Atlantin lohensuojelujärjestö (NASCO).
            
            
               2.
                     Edellä 1 kohdassa tarkoitettu lupa koskee ainoastaan osallistumista asioihin, joita sovelletaan tai jotka tulevat voimaan siirtymäkauden päättymisestä alkaen.
            
            
               3.
                     Kun kyseessä on unionin kanssa jaettu kalastuskiintiö, 1 ja 2 kohdassa tarkoitettu lupa edellyttää, että Yhdistynyt kuningaskunta neuvottelee etukäteen komission kanssa.
            
            
               2 artikla
            
            
               Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Sopimus Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä (EUVL C 384I, 12.11.2019, s. 1).
               
               
                  
                     (2)
                  
                        Neuvoston päätös (EU) 2020/135, annettu 30 päivänä tammikuuta 2020, Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen tekemisestä (EUVL L 29, 31.1.2020, s. 1).
               
               
                  
                     (3)
                  
                        Yhdistyneiden Kansakuntien merioikeusyleissopimus (EYVL L 179, 23.6.1998, s. 3).
               
               
                  
                     (4)
                  
                        Sopimus hajallaan olevien kalakantojen ja laajasti vaeltavien kalakantojen säilyttämistä ja hoitoa koskevien 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen määräysten täytäntöönpanosta – Euroopan yhteisön toimivaltaa koskeva ilmoitus – Tulkintaa koskevat lausumat (EYVL L 189, 3.7.1998, s. 17).
               
               
                  
                     (5)
                  
                        EYVL 227, 12.8.1981, s. 22.
               
               
                  
                     (6)
                  
                  
                        Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskeva yleissopimus (EYVL L 378, 30.12.1978, s. 2 ).
                  
               
               
                  
                     (7)
                  
                        EUVL L 354, 28.12.2013, s. 22.
               
               
                  
                     (8)
                  
                        EUVL L 29, 31.1.2020, s. 1.
               
               
                  
                     (9)
                  
                        Neuvoston päätös 81/608/ETY, tehty 13 päivänä heinäkuuta 1981, Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen tekemisestä (EYVL L 227, 12.8.1981, s. 21).
               
               
                  
                     (10)
                  
                        Neuvoston asetus (ETY) N:o 3179/78, annettu 28 päivänä joulukuuta 1978, Euroopan talousyhteisön tekemästä Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskevasta yleissopimuksesta (EYVL L 378, 30.12.1978, s. 1). 
               
               
                  
                     (11)
                  
                        Neuvoston päätös 86/238/ETY, tehty 9 päivänä kesäkuuta 1986, yhteisön liittymisestä kansainväliseen yleissopimukseen Atlantin tonnikalojen suojelusta, sellaisena kuin se on muutettuna yleissopimuksen sopimuspuolina olevien valtioiden täysivaltaisten edustajien konferenssin päätösasiakirjaan liitetyllä, Pariisissa 10 päivänä heinäkuuta 1984 allekirjoitetulla pöytäkirjalla (EYVL L 162, 18.6.1986, s. 33).
               
               
                  
                     (12)
                  
                        Neuvoston päätös 95/399/EY, tehty 18 päivänä syyskuuta 1995, yhteisön liittymisestä Intian valtameren tonnikalatoimikunnan perustamista koskevaan sopimukseen (EYVL L 236, 5.10.1995, s. 24).
               
               
                  
                     (13)
                  
                        Neuvoston päätös 82/886/ETY, tehty 13 päivänä joulukuuta 1982, yleissopimuksen tekemisestä lohen suojelusta Pohjois-Atlantilla (NASCO) (EYVL L 378, 31.12.1982, s. 24).
               
               
                  
                     (14)
                  
                        Yhdistyneiden Kansakuntien merioikeusyleissopimus (EYVL L 179, 23.6.1998, s. 3). 
               
               
                  
                     (15)
                  
                        Sopimus hajallaan olevien kalakantojen ja laajasti vaeltavien kalakantojen säilyttämistä ja hoitoa koskevien 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen määräysten täytäntöönpanosta – Euroopan yhteisön toimivaltaa koskeva ilmoitus – Tulkintaa koskevat lausumat (EYVL L 189, 3.7.1998, s. 17).